18/06/2020 | Administración LocalMunicipal
Carballo
Modificación puntual n.º 2 da aprobación definitiva. Normativa

Aprobación definitiva da modificación puntual número 2 do Plan xeral de ordenación municipal de Carballo. Publicación da normativa A modificación puntual número 2 do Plan xeral de ordenación municipal de Carballo foi aprobada definitivamente por orde da conselleria de Medio Ambiente, Territorio e Vivenda de data do 7 de maio de 2020. Esta foi publicada no Diario Oficial de Galicia núm.99, do 25 de maio de 2020. Por resolución da directora xeral de Ordenación do Territorio e Urbanismo, do 29 de maio de 2020, procedeuse á inscrición da modificación puntual número 2 do Plan xeral de ordenación municipal do Concello de Carballo no Rexistro de Planeamento Urbanístico de Galicia, no libro I, tomo IV, folla rexistral 23, co número RPG 00034/2020, segundo o disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa que desenvolve a modificación puntual número 2 do Plan xeral de ordenación municipal de Carballo, aos efectos de aplicación e coñecemento xeral. NORMATIVA PARA O DESENVOLVEMENTO DA MODIFICACIÓN PUNTUAL 2 A normativa de aplicación no ámbito da modificación será a contida no Plan Xeral de Ordenación Municipal do Concello de Carballo, xunto coas súas modificacións ou revisións, ao igual que no resto do termo municipal. Así mesmo, e a pesar de que a normativa de aplicación no elemento CP-1801 xa establece as condicións da súa protección, para o desenvolvemento das determinacións da presente Modificación considérase necesario incorporar unhas condicións de urbanización específicas para o ámbito da ampliación do novo sistema viario denominado SX-VI/AU22, en Pedro Paulino Blanca Beatriz El Atoui Pruteanu; así como introducir a necesidade de solicitar informe á administración competente en protección do patrimonio cultural, no caso de que se redacte algún proxecto de urbanización que afecte ao novo viario SX-VI/AU22. ARTIGO ÚNICO.–CONDICIÓNS URBANIZACIÓN NO ÁMBITO DO SX-VI/AU22. Con carácter xeral: – Os proxectos de urbanización que se redacten cuxo ámbito inclúa o sistema xeral SG-VI/AU22, deberán de ser obxecto de informe autonómico por parte da Dirección Xeral de Protección do Patrimonio Cultural. – Calquera intervención nas contornas de protección dos elementos catalogados delimitados nos planos de ordenación, requirirá da autorización previa da consellería competente en materia de patrimonio cultural, de acordo ao establecido nos artigos 39 e 45 da LPCG. Así mesmo, o proxecto de urbanización deste ámbito deberá incorporar as seguintes medidas, para garantir a correcta conservación e posta en valor dos elementos de valor cultural existentes: – O deseño do viario deberá adaptarse á topografía, minimizando os movementos de terras, buscando a máxima naturalidade e valorando a oportunidade de conservar os elementos vexetais de interese (especialmente na contorna inmediata ao ben catalogado). – Deberase garantir a integración dos elementos catalogados na urbanización (igrexa e pombal), establecendo unha zona arredor deles de 3 m de ancho, na que primarase intervencións que contribúan á posta en valor do ben, permitindo unicamente actuacións de: 1. Xardinería: nas novas plantacións deberá optarse por especies autóctonas, evitando xerar pantallas visuais continuas que supoñan unha mingua nos valores panorámicos.2. Iluminación e mobiliario urbano: se evitará a instalación de elementos de tipoloxías urbanas. – O elemento do Catálogo denominado CP-1801 situado no extremo oeste do novo viario denominado SX-VI/AU22, deberá de integrarse na nova urbanización que se estableza, co obxectivo de manter a actual configuración como testemuño dun modo tradicional de implantación no territorio. – O resto da área terá unha urbanización adecuada ao entorno, na que primará a creación dun espazo apto para o seu uso como praza pola poboación, que invite á contemplación dos elementos de interese e os poña en valor. – A zona urbanizada deseñarase de tal modo que permita o seu uso como aparcamento en momentos puntais de elevada demanda, como son os los acontecementos litúrxicos que desenvólvense na igrexa e cemiterio próximo. – Para a execución das obras previstas procurarase o emprego de materiais, solucións construtivas e características dimensionais e tipolóxicas en coherencia co ámbito, evitando as propias dos núcleos urbanos. Neste sentido, os novos elementos da urbanización que estableza o proxecto, deberán construírse coas características orixinais tradicionais desta zona do Concello, e optando preferentemente por solucións de alta permeabilidade; prohibíndose expresamente o emprego de materiais asfálticos o similares. Carballo, 12 de xuño de 2020. O alcalde Evencio Ferrero Rodríguez